
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Επικύρωση έκθεσης καθορισμού οριογραμμής αιγιαλού και παρα¬ 
λίας στη θέση παραλία Αργασίου, Κοινότητας Αργάσι, μπρο¬ 
στά από τις ιδιοκτησίες Κ. Πάστρα και X. Γιατρά. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΚΑΚΟΒΑΤΟ» Ν. Ηλείας. 2 

Κήρυξη αναδασωτέας έκτασης (61,443) στρεμμάτων στη θέση 
«Βρύση Μηλιά» περιφ. Κοινότητας Αλοννήσου του Νομού Μα¬ 
γνησίας.. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 993 (1) 

Επικύρωση έκθεσης καθορισμού οριογραμμής αιγιαλού και παραλίας 

στη θέση παραλία Αργασίου, Κοινότητας Αργάσι, μπροστά από τις 

ιδιοκτησίες Κ. Πάστρα και X. Γιατρά. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 1 

1. Τις διατάξεις: 

α. Του άρθρου 1 παραγ. 1 του Ν. 3200/55 «περί διοικητικής απο¬ 
κέντρωσης». 

β. Του από 11/12.11.1929 Α/τος «περί Διοικήσεως Αημ. Κτη¬ 
μάτων». 

γ. Των άρθρων 1,2, και 3 του Α.Ν. 2344/1940 «περί Αιγιαλού 
και Παραλίας». 

δ. Του άρθρου 5 του Α.Ν. 263/1968 «περί τροποποιήσεως και 
-αυμπληρώσεως των διατάξεων περί διοικήσεως των Δημ. Κτημά¬ 
των». 

2. Την από 20.7.84 αίτηση της Δ/νσης τεχνικών Υπηρεσιών για 
τον καθορισμό ορίων αιγιαλού και παραλίας στη θέση παραλία Αργα- 

,σίου μπροστά από τις ιδιοκτησίες Κ. Πάστρα και X. Γιατρά, μαζί με 
το τοπογραφικό διάγραμμα της περιοχής, που έχει συνταχθεί από το 
Πολιτικό Μηχανικό Άγγελο Ραζή και έχει ελεγχθή κα θεωρηθεί από 
την Δ/ναη Τεχνικών Υπηρεσιών της Νομαρχίας Ζακύνθου. 

3: Την από 25.9.1985 έκθεση της επιτροπής του άρθρου 5 του 
Α.Ν. 263/1968 καθορισμού των οριογραμμών αιγιαλού και παρα- 
’ λίας και το πιο πάνω τοπογραφικό διάγραμμα στο οποίο έχει χαρα- 
χθεί με κόκκινη γραμμή η οριογραμμή του αιγιαλού. 

4. Τη σύμφωνη γνώμη του Γ.Ε.Ν. που έχει διατυπωθεί με το υπ’ 
αριθ. Φ. 187.2/25/86/23.1.1986 έγγραφό του, αποφασίζουμε: 


Επικυρώνουμε την από 25.9.1985 έκθεση της Επιτροπής του άρ¬ 
θρου 5 Α.Ν. 263/1968 καθορισμού των οριογραμμών αιγιαλού και 
παραλίας στη θέση παραλία Αργασίου μπροστά από τις ιδιοκτησίες 
των Κ. Πάστρα και X. Γιατρά και το τοπογραφικό διάγραμμα που 
συνοδεύει την έκθεση αυτή θεωρημένο την 20.2.84 από τη Δ/νση 
τεχνικών Υπηρεσιών της Νομαρχίας Ζακύνθου. 

Η απόφαση αυτή μαζί με την από 25.9.1985 έκθεση της επιτρο¬ 
πής καθορισμού ορίων αιγιαλού να δημοσιευθεί στην Εφημερίδα της 
Κυβερνήσεως. 

Ζάκυνθος, 10 Φεβρουάριου 1986 . 

• Η Νομάρχης 
ΕΥΦΗ ΜΥΤΩΣΗ 


ΕΚΘΕΣΗ 

Επιτροπής καθορισμού των ορίων του Αιγιαλού. 

Άρθρου 74 Π.Δ. 636/1977. 

Δια τον καθορισμό των ορίων αιγιαλού και παραλίας στην θέση 
Αργάσι της Κοινότητας Αργασίου Ζακύνθου. 

Ζάκυνθος 25.9.1985 οι υπογεγραμμένοι: 

1. Δημήτριος Χατζίδης Οικον. Έφορος Ζακύνθου ως Πρόεδρος. 

Αλεξάνδρα Μελισσηνού αναπληρώτρια του Δ/ντή της Δ.Τ.Υ. Ν. 
Ζακύνθου. 

3. Θεόδωρος Κάβουρας αναπληρωτής του Λιμενάρχη Ζακύνθου 
ως μέλη αποτελούντες την επιτροπή καθορισμού των ορίων αιγιαλού 
και παραλίας βάσει του άρθρου 74 του Π.Δ. 636/1977 ως και της 
με αριθμό 4294/23.9.85 εντολής του Προέδρου αυτής μεταβήκαμε 
στη παραπάνω περιοχή την 25.9.1985, Λαβόντες υπόψη: 

1. Το παρά του πολίτικου μηχανικού Αγγέλου Ν. Ραζή συνταχθέν 
το Μάρτιο 1984 τοπογραφικό διάγραμμα σε κλίμακα 1:500 που 
ελέγχθηκε για την ακρίβεια της αποτυπώσεως από την μηχανικό με 
6ο βαθμό Αλεξ. Μελισσηνού της Δ.Τ.Υ. Ν. Ζακύνθου και θεωρήθηκε 
την 23.7.84 από τον Δ/ντή της Τ.Υ. Ν. Ζακύνθου Παναγ. Καρυώτη 
πολιτικό μηχανικό με 5ο βαθμό. 

2. Τις διατάξεις του Α.Ν. 2344/1940 «περί αιγιαλού και παρα¬ 
λίας» όπως αυτός τροποποιήθηκε, ως και την προς τούτο σχετική 
Δικαστηριακή και Διοικητική Νομολογία. 

3. Την εκ της επιτόπιου μεταβάσεως μας την 25.9.1985 σχηματι- 
σθήσα αντίληψη σχετικά με το πλάτος της ζώνης ξηράς που βρέχεται 
από την θάλασσα και των λοιπών συναφών στοιχείων. 

α. Περιγραφή της μορφολογίας της περιοχής: Δεν υπήρξε παλαιός 
αιγιαλός ούτε ενδείξεις μεταβολής του αιγιαλού. 

β. Η περιοχή είναι περίπου πεδινή. 

γ. Δεν παρουσιάζει διαβρώσεις. 

δ. Ο θαλάσσιος χώρος είναι προς το αβαθές. 
ε. Οι πνέοντες άνεμοι είναι βόρειοι έως βορειοανατολικοί, Ανατολι¬ 
κοί -Νότιοι και Νοτιο-ανατολίκοί, αποφασίζει: 

1. Καθορίζει στο παρα πάνω τοπογραφικό διάγραμα: 
α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3, 4, 5, 6, 7, 8, 9 της οποίας οι κορυφές εξασφαλίζο¬ 
νται από σταθερά σημεία. 

β. Την οριογραμμή της παραλίας με συνεχή κίτρινη γραμμή πολυ¬ 
γωνική 1, 2, 3, 4, 5, 6, 7, 8, 9 όπως φαίνεται στο τοπογραφικό, 
γ. Τα υπάρχοντα κτίσματα στη ζώνη παραλίας δεν εξαιρούνται. 


δ. Η οριογραμμή της παραλίας τίθεται σε απόσταση 10 μ. από την 
οριογραμμή του αιγιαλού διότι δεν υπάρχουν λόγοι που να υποβάλ¬ 
λουν μικρότερο ή μεγαλύτερο πλάτος σύμφωνα με τις διατάξεις του 
Ν.1337/1983. 

ε. Τίθεται ζώνη παραλίας επειδή δεν πληρούνται οι σκοποί του 
άρθρου 7 παραγ. 1 του Α.Ν. 2344/1940 «περί αιγιαλού και παρα¬ 
λίας». 

Ο Πρόεδρος 

ΛΗΜΗΤΡ. ΧΑΤΖΙΔΗΣ 
Τα Μέλη 

ΑΛΕΞ. ΜΕΛΙΣΣΗΝΟΤ, ΘΕΟΔ. ΚΑΒΟΥΡΑΣ 

Αριθ. 2003 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΚΑΚΟΒΑΤΟ» Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: 

α) του άρθρου 13 του Ν. 1078/1980 και β) του άρθρου 23 του 
Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/26.4.1982 τεύχος Β) 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 

3. Την από 15.10.85 έκθεση της Επιτροπής καθορισμού των 
ορίων του αιγιαλού και παραλίας που καθάρισε τα όρια του αιγιαλού 
και της παραλίας στην περιοχή «ΚΑΚΟΒΑΤΟ» Ν. Ηλείας και το από 
τον Νοέμβριο του 1979 με κλίμακα 1:500 τοπογραφικό διάγραμμα 
του Πολιτικού μηχανικού Χρήστου Χύμη, που θεωρήθηκε την 24.11. 
1979 από τη Διεύθυνση Τεχνικών Υπηρεσιών της Νομαρχίας Ηλείας 
και συνοδεύει την έκθεση της προαναφερόμενης επιτροπής. 

4. Τη σύμφωνη γνώμη του γενικού Επιτελείου Ναυτικού, που δια¬ 
τυπώθηκε στο 187.2/54/86/11.2.86 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/55 
(ΦΕΚ 97/Α/1955) «περί διοικητικής αποκεντρώσεως» σε συνδιασμό 
με τις διατάξεις του αςό 28.6.1955 Β.Δ/τος «περί εξαιρέσεως από 
της κατά το άρθρο 1 παράγ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονο¬ 
μικών», του Β.Δ. 704/1970 και του άρθρου 1 παράγ. 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές δια- 
νόμαρχιακού επιπέδου, αποφασίζουμε: 

1. Επικυρώνουμε την από 15.10.1985 έκθεση της επιτροπής κα¬ 
θορισμού των ορίων του αιγιαλού και παραλίας, καθώς και το από 
Νοέμβριο 1979 τοπογραφικό διάγραμμα, που την συνοδεύει, το οποίο 
συντάχτηκε από τον Χρήστο Χύμη μηχανικό, με κλίμακα 1:500 και 
θεωρήθηκε την 24.11.1979 από τη διεύθυνση Τεχνικών Υπηρεσιών 
της Νομαρχίας Ηλείας, επί του οποίου η πιο πάνω επιτροπή, με 
κόκκινη γραμμή καθόρισε τα όρια του αιγιαλού, στη θέση «ΚΑΚΟ¬ 
ΒΑΤΟ» Ν. Ηλείας και με κίτρινη γραμμή τα όριά της παραλίας στην 
ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Πύργος, 27 Φεβρουάριου 1986 
Ο Νομάρχης 

ΑΘΑΝΑΣΙΟΣ ΓΚΟΛΦΙΝΌΠΟΥΛΟΣ 


ΕΚΘΕΣΗ 

Επιτροπής καθορισμού των ορίων του αιγιαλού. 

(•Αρθρο 74 Π.Δ. 636/77) 

Για τον καθορισμό για πρώτη φορά των ορίων του Αιγιαλού στο 
Κακόβατο Νομού Ηλείας προ ιδιοκτησίας Αναστασίου Ζ. Χύμη, Χρή¬ 
στου Ζ. Χύμη και Ιωάννου Ζ. Χύμη. 

Σήμερα στις 15.10.1985 στη Ζαχάρω Ηλείας οι υπογεγραμμέ¬ 
νοι: 


1. Φωκίων Παπαδημητρίου Οικ. Έφορος Ζαχάρως σαν Πρόεδρος. 

2. Ηλίας Στάθης Πολ. Μηχ/κός στη Δ.Τ.Υ. Ν. Ηλείας αναπληρώ- 
νων τον δ/ντή Τ.Υ. Ν. Ηλείας σαν μέλος. 

3. Θεόδωρος Κυραγιάννης Λιμενάρχης Κατακόλου σαν μέλος οι 
οποίοι αποτελούμε την επιτροπή καθορισμού των ορίων του αιγιαλού 
σύμφωνα με το άρθρο 74 του 636/1977 και την αριθ. ΙΓ.16400/5. 
11.79 απόφαση του Νομάρχη Ηλείας (Π.Δ. 636/77 άρθρο 63 πα- 
ραγ. 1) που συγκλήθηκε κατά καιρούς με τις αριθ. πρωτ. 3187/4.8. 
80, 1005/28.6.83 και 1419/6.8.85 εντολές του Προέδρου αυτής 
πήγαμε κατά καιρούς ήτοι την 7.8.1980 την 18.7.1983 και την 
20.8.1985 επί τόπου στην παράκτια Ζώνη Κακόβατου Ν. Ηλείας και 
αφού λάβαμε υπόψη: 

1. Την από 21.10.1979 αίτηση του Χρήστου Ζ. Χύμη με την 
οποία μας ζητά τον καθορισμό των ορίων του Αιγιαλού και παραλίας 
στην παραπάνω περιοχή. 

2. Το υπό του Χρήστου Ζ. Χύμη συνταχθέν τοπογραφικό και υψο¬ 
μετρικό διάγραμμα τον Νοέμβριο του 1979 σε (3) τρεις πινακίδες σε 
κλίμακα 1:500 και το οποίο ελέγχθηκε επί του πεδίου ως προς το 
ανάγλυφο του εδάφους από τον Γεώργιο Βουγιουκλή την 23.11.79 
και θεωρήθηκε από τον Δ/ντή Τ.Υ. Ν. Ηλείας την 24.11.79 όπως 
ορίζει το άρθρο 20 του Ν. 719/77. 

3. Τις διατάξεις του Α.Ν. 2344/1940 όπως τροποποιήθηκε και 
ισχύει σήμερα καθώς και την δικαστηριακή και διοικητική Νομολο¬ 
γία. 

4. Τις διατάξεις του Οικιστικού Νόμου 1337 ΦΕΚ 334/14.3. 
1983. 

5. Την αριθ. 187.2/163/23.3.81, 187.2/285/27.5.82 και 
187.2/365/18.7.1984 έγγραφα του Γ.Ε.Ν. και 

6. Την από την επιτόπια μετάβασή μας αντίληψη που σχηματίσαμε 
για το πλάτος της ζώνης της ξηράς που βρέχεται από τη θάλασσα 
και από άλλα συναφή στοιχεία ήτοι: 

α) Η περιοχή είναι πεδινή αμμώδης η οποία εκτείνεται σε αρκετό 
βάθος στη ξηρά με μια κατάπτωση απέχουσα περίπου 25 (είκοσι 
πέντε) μέτρα από την ακτογραμμή. 

β) Υπάρχει μικρή μεταβλητότητα στην ακτογραμμή ανάλογα με 
τις καιρικές συνθήκες και την εποχή (μεγίστη αυξομείωση 10 μ.), 
αποφασίζουμε: 

Καθορίζουμε στο παρακάτω τοπογραφικό διάγραμμα, α) την οριο¬ 
γραμμή του αιγιαλού ΚΙ, Κ2, Κ3, Κ4, Κ5, Κ6, Κ7, Κ8 με κόκκινη 
συνεχή πολυγωνική γραμμή της οποίας οι κορυφές συμπίπτουν με τις 
κορυφές της πολυγωνικής όδευσης που είναι εξησφαλισμένη. 

β) Την οριογραμμή της παραλίας ΚΙ', Κ2', Κ3', Κ4’, Κ5’, 
Κ6', Κ7’, Κ8’ με συνεχή κίτρινη πολυγωνική γραμμή απέχουσα 
10 μ. από την οριογραμμή του αιγιαλού. 

γ) Την οριογραμμή του παλαιού αιγιαλού ΚΙ' ', Κ2’ ', Κ3' ', 
Κ4'', Κ5’’, Κ6'', Κ7'’, Κ8'' με κυανή συνεχή πολυγωνική 
γραμμή της οποίας οι κορυφές εξασφαλίζονται από σταθερά σημεία 
όπως φαίνεται στο τοπογραφικό διάγραμμα. 

Το εύρος του παλαιού αιγιαλού κρίνεται από την επιτροπή από την 
σύσταση του εδάφους (αμμώδη) και την ομαλή υψομετρική μετάβαση. 

δ) Τίθεται ζώνη παραλίας πλάτους 10 μ. επειδή δεν εξυπηρετού¬ 
νται οι σκοποί της παραγράφου 1 του άρθρου 7 Α.Ν. 2344/40. 

ε) Δεν υπάρχουν κτίσματα στη ζώνη της παραλίας. 

στ) Η χάραξη του αιγιαλού και της παραλίας γίνεται κατά πρώτον. 

Ο Πρόεδρος 

ΦΩΚΙΩΝ ΠΑΠΑΔΗΜΗΤΡΙΟΥ 
Τα Μέλη 

ΗΛΙΑΣ ΣΤΑΘΗΣ, ΘΕΟΔΩΡΟΣ ΚΥΡΑΓΙΑΝΝΗΣ 

Αριθ. 534 (3) 

Κήρυξη αναδασωτέας έκτασης (61,443) στρεμμάτων στη θέση 

«Βρύση Μηλιά» περιφ. Κοινότητας Αλοννήσου του Νομού Μαγνη¬ 
σίας. 

Ο Δ/ΝΤΗΣ ΔΑΣΩΝ Ν. ΜΑΓΝΗΣΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών 
κλπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 473/26.2.86 αναφορά Δασαρχείου Σκοπέλου με την οποία 
προτείνεται η κήρυξη της αναφερομένης στο θέμα έκτασης που κάηκε 
ως^αναδασωτέας. 

6. Την 22006/1985 απόφαση Νομάρχη Μαγνησίας, με την οποία 
μας ανέθεσε την εξουσία να υπογράφουμε τις αποφάσεις κηρύξεως 
των εκτάσεων ως αναδασωτέων, αποφασίζουμε: 


Κηρύσσουμε αναδασωτέα, με σκοπό τη διατήρηση του χαρακτήρα 
της ως δάσους και την αποκατάσταση με φυσική αναγέννηση της 
βλάστησης που καταστράφηκε την διακατεχομένη έκταση, εμβαδού 
εξήντα ενός στρεμ. και τετρακοσίων σαράντα τριών τ.μ. (61,443) 
στρεμ., που βρίσκεται στη θέση «Βρύση Μηλιά» της περιφέρειας Κοι¬ 
νότητας Αλοννήσου, προσδιορίζεται από τα στοιχεία Α, Β, Γ, Δ, Ε, 
Ζ, Η, Θ, I, Κ, Λ, Μ, Ν, Α και έχει όρια: 

Ανατολικά: Ελαιώνες και δάσος χαλ. πεύκης. 

Δυτικά: Ρέμα και πέραν αυτού αγροκτήματα. 

Βόρεια: Αγροτικό δρόμο και πέραν αυτού ελαιώνες. 

Νότια: Ρέμα και πέραν αυτού αγροκτήματα, όπως φαίνεται στο 
συνημμένο τοπογραφικό διάγραμμα που αποτελεί αναπόσπαστο μέρος 
της αποφάσεως αυτής. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Βόλος, 4 Μαρτίου 1986 

Με εντολή Νομάρχη 
Ο Δ/ντης Δασών 
ΧΡ. ΒΑΒΙΤΣΑΣ 



















